ይህም ገንዘብ በተጨማሪ በባንክ ሊቆጥቡ የሚችሉትና የባንክ ወለድ ሳይታሰብ ማለት ነው፡፡ ይህ የ648 ዕድለኞች ቁጠባ ሲታይ ዕድለኞቹ ከመንግሥት ከሊዝ ነፃ የሆነ መሬት ቢሰጣቸው ኖሮ፣ በትንሹ ከአምስትና ከስድስት የማያንሱ ባለ 12 ወለል ሕንፃዎችን መገንባት ይችሉ ነበር ማለት ነው፡፡ ይሁን እንጂ ይህንን ያህል አቅም የፈጠሩትን ዕድለኞች ፍፁም የሆነ አድልኦና መገለል በማድረግ፣ አንዲትም ዕድል እንዳያገኙ ሲደረግ በእጅጉ የሚዘገንን በደል ነው፡፡ በአጠቃላይ ይህ በዜጎች ላይ የተፈጠረው ከፍተኛ የሆነ በደል በአግባቡ መታየት ያለበት ሲሆን፣ የአገሪቱ የበላይ አመራሮችም በጉዳዩ ጣልቃ ገብተው ፍትሐዊ የሆነ ውሳኔ ሊሰጡበት ይገባል፡፡ በአገሪቷ ሕግ መሠረትም ተገቢው የማስተካከያ ዕርምጃ ተወስዶ፣ ውጤቱ ለመላው ሕዝቡ በአግባቡ ሊገለጽ ይገባል እላለሁ፡፡ ቸር እንሰንብት፡፡
